Christian Sarramagna

Christian Sarramagna (Baiona, Lapurdi, 1951ko abenduaren 29a - ) euskal herritar futbol jokalari ohi eta entrenatzailea da. Baionako Aviron futbol taldean jokatu zuen 1964 eta 1968 urte artean.

Honen ostean, Frantziako ligako maila gorenean ibili zen. Lehenik AS Saint-Etienne taldean jokatu zuen 1968 eta 1979 urte artean eta bere jokalari ibilbidea Montpellier La Paillade SC taldean amaitu zuen, 1979tik 1982ra. Urte guzti hauetan zehar, Frantziako selekzioarekin 4 partida jokatu zituen.

Jokalari izan zen urte guztietan, Frantziako hiru liga (1974, 1975 eta 1976) eta hiru Kopa (1974, 1975 eta 1977) irabazi zituen. Honez gain, Txapeldunen ligako final bat ere jokatu zuen 1976an. Hau guztia, AS Saint-Étienne taldearekin lortu zuen.

1982an, entrenatzaile moduan hasi zen, Le Grau du Roi taldean eta 20 urtetan zehar AS Saint-Étienne, FC Martigues edota CS Sedan-Ardennes bezalako futbol taldeetako entrenatzaile nagusia izan da. 2000 eta 2006 urte artean, Baionako Aviron futbol taldeko entrenatzailea izan zen. Maliko hautatzaile nazionala ere izan zen, bi garai ezberdinetan.

 Kirol Ibilbidea 
 Jokalari 
 Baionako Aviron (1964-1968)
 AS Saint-Étienne (1968-1979)
 Montpellier La Paillade SC (1979-1982)

 Entrenatzaile 
 Klubak 
 Grau du Roi (1979-1982)
 AS Saint-Étienne (1989-1992)
 FC Martigues (1992-1994)
 CS Sedan Ardennes (1994-1995)
 FC Mulhouse (1995-1996)
 Pont Saint-Esprit
 Aviron Bayonnais (2000-2006)
 FC Sète (2006-2007)
 LB Châteauroux (2008 -)

 Selekzioak 
 Mali (1998-2000)
 Mali (2006)

 Palmaresa 
 AS Saint-Étienne
 Franziako Liga: 3
 1974
 1975
 1976
 Frantziako Kopa: 3
 1974
 1975
 1977

Kategoria:Baionarrak
Kategoria:Lapurdiko gizon futbolariak
Kategoria:Aviron Bayonnaiseko futbolariak
Kategoria:Euskal Herriko futbol entrenatzaileak
Kategoria:Ligue 1eko jokalariak
Kategoria:Frantziako gizonezkoen futbol selekzioko jokalariak
Kategoria:Frantziako gizon futbolariak
Kategoria:Euskal Herriko kirolariak